नई दिल्ली। बाबा रामदेव के गुरु 80 साल के स्वामी शंकरदेव 2007 में हरिद्वार के कनखल आश्रम से रहस्यमय तरीके से गायब हो गए। आज तक उनका कोई पता नहीं चल सका है। पुलिस में दिव्य योग मंदिर ट्रस्ट की ओर से गुमशुदगी की रिपोर्ट दर्ज करवाई गई मगर जांच बेनतीजा रही और वो फाइल आखिर बंद कर दी गई। लेकिन क्या वाकई में पुलिसवालों ने स्वामी शंकरदेव की तलाश गंभीरता से की? आईबीएन7 और आउटलुक के लिए रिपोर्टर पुष्प शर्मा ने खुफिया कैमरे का सहारा लेकर पड़ताल की तो कई चौंकाने वाली बातें पता चलीं। इस केस से जुड़े 8 खाकी वर्दी वाले खुफिया कैमरे पर कैद हुए और लगभग सभी ने माना कि जांच में ढिलाई हुई।